Оливер Ивановић (Рзнић, 1. април 1953 — Косовска Митровица, 16. јануар 2018) био је истакнути српски политичар и економиста са Косова и Метохије, Република Србија. Био је државни секретар у бившем Министарству за Косово и Метохију од 2008. до 2012. године. под министром Гораном Богдановићем. Био је члан једне мање српске политичке странке, Социјалдемократске партије и политички и хуманитарни лидер косовско-метохијских Срба са севера, углавном Косовске Митровице. Био је члан Координационог центра за Косово и Метохију. Био је оснивач и председник Грађанске иницијативе „Србија, демократија, правда”, једне од српских политичких странака које су учествовале на парламентарним и локалним изборима на Косову и Метохији након Бриселског споразума.